MTC ออกหุ้นกู้ 2 ชุด รวม 4 พันลบ. ขาย 9-11 มิ.ย.นี้ พร้อมโชว์เรทติ้ง “BBB+”
MTC ออกหุ้นกู้ 2 ชุด มูลค่ารวม 4 พันลบ. ชูดอกเบี้ย 3%-3.65% ต่อปี ขาย 9-11 มิ.ย.นี้ ใช้ไถ่ถอนหุ้นกู้เดิม-เงินหมุนเวียน พร้อมโชว์เรทติ้ง “BBB+"
MTC ออกหุ้นกู้ 2 ชุด มูลค่ารวม 4 พันลบ. ชูดอกเบี้ย 3%-3.65% ต่อปี ขาย 9-11 มิ.ย.นี้ ใช้ไถ่ถอนหุ้นกู้เดิม-เงินหมุนเวียน พร้อมโชว์เรทติ้ง “BBB+"
5 มิ.ย. 2563

บริษัท เมืองไทย แคปปิตอล จำกัด (มหาชน) หรือ MTC ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่ารวมไม่เกิน 4,000 ล้านบาท แบ่งเป็นหุ้นกู้ชุดที่ 1 อายุ 1 ปี 5 เดือน จำนวนเสนอขายไม่เกิน 2,800 ล้านบาท ครบกำหนดไถ่ถอนปี พ.ศ.2564 มีอัตราดอกเบี้ยคงที่ร้อยละ 3.00 ต่อปี ชำระดอกเบี้ยทุกๆ 3 เดือนตลอดอายุหุ้นกู้
รวมทั้งหุ้นกู้ชุดที่ 2 จำนวนเสนอขาย ไม่เกิน 1,400 ล้านบาท อายุ 3 ปี 5 เดือน 2 วัน ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 3.65 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยจะเสนอขายให้แก่ประชาชนเป็นการทั่วไป (ผู้ลงทุนสถาบัน และ/หรือ ผู้ลงทุนทั่วไป) ระยะเวลาในการจองซื้อหุ้นกู้ วันที่ 9-11 มิ.ย.63 มีผู้จัดการการจัดจำหน่ายหุ้นกู้ ได้แก่ ธนาคารกรุงเทพ ธนาคารกรุงไทย ธนาคารกสิกรไทย และ ธนาคารซีไอเอ็มบี ไทย
ทั้งนี้บริษัทมีวัตถุประสงค์การใช้เงินจากการเสนอขายหุ้นกู้ครั้งนี้ เพื่อชำระคืนตั๋วแลกเงินที่จะครบกำหนดไถ่ถอนในเดือน มิ.ย., ก.ค. และ ก.ย. 63 จำนวน 590 ล้านบาท และหุ้นกู้ที่จะครบกำหนดไถ่ถอนในเดือน ก.ค.และ ส.ค. 63 จำนวน 2,957 ล้านบาท รวม จำนวน 3,547 ล้านบาท ภายในเดือนก.ย.63  และอีก 453 ล้านบาทจะนำเงินไปใช้เป็นเงินทุนหมุนเวียนในกิจการ คาดใช้ภายในเดือน ก.ย.63
สำหรับอันดับความน่าเชื่อถือของหุ้นกู้ที่ระดับ “BBB+” โดยบริษัท ทริสเรทติ้ง จำกัด เมื่อวันที่ 30 เม.ย.63